पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद सीतामढ़ी व नगर पंचायत डुमरा में गरीब लोगों के बीच प्रति परिवार छह-छह मास्क का वितरण किया गया। अभी तक नगर परिषद के 26 सौ एवं डुमरा के एक हजार लोगों के बीच प्रति परिवार छह-छह मास्क का वितरण किया गया है। जबकि अभी तक नगर परिषद के लिए 3046 परिवार एवं नगर पंचायत के 22 सौ परिवारों के बीच मास्क वितरण का लक्ष्य रखा गया है। इसकी जानकारी कार्यपालक पदाधिकारी अजित कुमार शर्मा ने दी है। बताया कि प्रशासन द्वारा वंचित एवं कमजोर वर्गों में प्रति परिवार छह मास्क दिया जाना है।
इस क्रम में ठेला, खोंचा, भेंडर, बाजारों में सब्जी बेचने वाले, सफाई कर्मियों एवं स्लम क्षेत्र के परिवारों को मास्क दिया जा रहा है। मास्क की खरीदारी जीविका से की गई है तथा इसका वितरण भी जीविका दीदियों, सीएमएम, सीओ व सीआरपी द्वारा किया जा रहा है। इसके साथ ही उनके व अन्य अधिकारियों को मास्क वितरण के माॅनिटरिंग व लोगों को मास्क पहनने और इसके लाभों के संबंध में जानकारी दी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn